**Általános indokolás**

Sitke Község Önkormányzata Képviselő-testülete kezdeményezte a településkép védelméről szóló önkormányzati rendelet módosítását.

**Részletes indokolás**

Az 1. § a rendelet 1. mellékletének módosulásáról rendelkezik.

A 2. § a rendelet hatályba lépéséről rendelkezik.

**Várható hatások**

**1. Társadalmi hatások**

A módosítás elfogadásával megteremtésre kerül a településkép változását, módosulását vagy éppen megőrzését szolgáló helyi szabályrendszer, mely megfelelő jogi környezetet biztosít a város területén a természetes és a jogi személyek, tervezők, jogalkalmazók számára.

**2. Gazdasági, költségvetési hatások**

A rendelet módosítása hozzájárulhat az épített környezet minőségi alakításához.

**3. Környezeti és egészségügyi hatások**

A rendelet elfogadásának nincs egészségkárosító hatása. Az épített környezet védelme pedig mind az egyéni, mind a közösségi érdekeket szolgálja.

**4.Adminisztratív terheket befolyásoló hatások**

A rendelet a településképi eljárásokkal kapcsolatosan adminisztratív – de az elérendő célokhoz viszonyítva nem aránytalan – terhet jelent mind a tervezők, építtetők, mind az önkormányzat részére.

**5. A jogszabály alkalmazásához szükséges személyi, szervezeti, tárgyi és pénzügyi feltételek:**

A rendelet végrehajtásához szükséges személyi, szervezeti, tárgyi és pénzügyi feltételek rendelkezésre állnak.

Sitke, 2019. szeptember 25.

 **Morgós István**

 **polgármester**